જામનગર નો ઈતિહાસ જોઈએ તો ઈ.સ.૧પ૧૯ માં કચ્છ કિનારેથી રણ ઓળંગી સેના સાથે આવેલા જામ રાવળે વવાણીયા બંદર પાસેનું મોરાણા ગામ જીત્યું. આ પ્રદેશનું શાસન દેદા તમાચી પાસે હતું. તેમનું વધ કરીને આમરણ અને જોડીયા પંથક જીત્યા. ત્યારથી જામરાવળે આગેકુચ કરીને ખીલોશ ઉપર વીજય મેળવી ઈ.સ.૧પ૪૦માં બેડમાં પોતાની વ્યવસ્થિત ગાદી સ્થાપી હતી. ખંભાળીયાનું પરગણુ જીતી લઈ બેડથી ખંભાળીયા ગાદી બદલાવી. ખંભાળીયા અને બેડ વચ્ચે કુળદેવી આશાપુરાની સ્થાપના કરી. જે હાલ જોગવડ તરીકે ઓળખાય છે. ત્યારબાદ થોડા સમયમાં તેઓએ કચ્છના અખાતનો ઘણો ભાગ જીતી લીધો.